Projekts

# **LATVIJAS REPUBLIKAS MINISTRU KABINETS**

2020. gada Noteikumi Nr.

Rīgā (prot. Nr. .§)

Grozījumi Ministru kabineta 2019.gada 12.februāra noteikumos

Nr.72 “Noteikumi par akcīzes nodokļa nodrošinājumiem”

Izdoti saskaņā ar likuma “Par akcīzes nodokli” 32. panta sesto daļu un Alkoholisko dzērienu aprites likuma 3. panta sesto daļu

1. Izdarīt Ministru kabineta 2019. gada 12. februāra noteikumos Nr. 72 “Noteikumi par akcīzes nodokļa nodrošinājumiem” (Latvijas Vēstnesis, 2019, 40. nr.) šādus grozījumus:
   1. izteikt 6.punktu šādā redakcijā:

“6. Nodrošinājums nav jāiesniedz:

6.1. par naftas produktu (degvielas) apjomu, ko komersants deklarē un faktiski uzglabā kā naftas produktu (degvielas) drošības rezervi savā akcīzes preču noliktavā saskaņā ar Ekonomikas ministrijas un attiecīgā komersanta savstarpēji noslēgto iepirkuma līgumu;

6.2. par denaturētā spirta apjomu, kas denaturēts ar Komisijas 1993. gada 22. novembra Regulas (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa pielikuma I sadaļā minētajām denaturēšanas vielām norādītajā daudzumā.”;

* 1. izteikt 7. punktu šādā redakcijā:

“7. Ja akcīzes preces nosūta (pārvieto), piemērojot atliktās nodokļa maksāšanas režīmu, izmanto nosūtītāja iesniegto vispārējo nodrošinājumu 100 procentu apmērā no iespējamā nodokļa parāda. Pārvietojot akcīzes preces atliktās nodokļa maksāšanas režīmā Latvijas Republikas teritorijā:

7.1. komersanti, kuriem saskaņā ar šiem noteikumiem piešķirts iesniedzamā vispārējā nodrošinājuma samazinājums, izmanto iesniegto vispārējo nodrošinājumu atbilstoši piešķirtajam samazinājumam;

7.2. mazās alkoholisko dzērienu darītavas un komersanti, kuriem piešķirts atzītā uzņēmēja statuss muitas jomā vai Padziļinātās sadarbības programmas sudraba vai zelta līmeņa dalībnieka statuss, izmanto iesniegto vispārējo nodrošinājumu, un tam piemērojams samazinājums 100 procentu apmērā.”;

* 1. papildināt noteikumus ar 7.1 punktu šādā redakcijā:

“7.1 Ja naftas produktus pārvieto pa jūru, kā arī, ja pārvieto biodegvielu, piemērojot atliktās nodokļa maksāšanas režīmu, piemēro 99 procentu samazinājumu no iespējamā nodokļa parāda visā pārvadājuma laikā. ”;

* 1. aizstāt 15.1. apakšpunktā vārdus iekavās “(izņemot gadījumus, ja attiecīgo maksājumu samaksas termiņi ir pagarināti likuma “Par nodokļiem un nodevām” 24. pantā noteiktajā kārtībā un persona nodokļa parāda saistības pilda)” ar vārdiem iekavās “(izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti vai ja pieņemts lēmums par nokavēto nodokļa maksājumu labprātīgu izpildi un persona iepriekš minētās nodokļa parāda saistības pilda);”;
  2. aizstāt 17.1. apakšpunktā vārdus iekavās “(izņemot gadījumus, ja attiecīgo maksājumu samaksas termiņi ir pagarināti likuma “Par nodokļiem un nodevām” 24. pantā noteiktajā kārtībā un persona nodokļu parāda saistības pilda)” ar vārdiem iekavās “(izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti vai ja pieņemts lēmums par nokavēto nodokļu maksājumu labprātīgu izpildi un persona iepriekš minētās nodokļu parāda saistības pilda);”;
  3. papildināt noteikumu 17.punktu ar 17.5. un 17.6. apakšpunktu šādā redakcijā:

“17.5. pārsniegts vispārējā nodrošinājuma apmērs;

17.6. pārsniegts iesniegtais vispārējais nodrošinājums gadījumos, kad piemērots nodrošinājuma samazinājums saskaņā ar šo noteikumu 30., 34., 34.1 vai 35. punktu.”;

* 1. izteikt 18. punktu šādā redakcijā:

“18. Valsts ieņēmumu dienests aptur vispārējā nodrošinājuma apliecības darbību uz laiku līdz 90 dienām, uzliekot nodrošinājuma iesniedzējam pienākumu palielināt iesniedzamo vispārējo nodrošinājumu līdz nepieciešamajam apmēram, ja nodrošinājums daļēji vai pilnībā ir izmantots nesamaksātā nodokļa samaksai.”;

* 1. izteikt 20. punktu šādā redakcijā:

“20. Valsts ieņēmumu dienests var atcelt nodrošinājuma samazinājumu, ja personai ir nodokļa parāds (izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti vai ja pieņemts lēmums par nokavēto nodokļa maksājumu labprātīgu izpildi un persona iepriekš minētās nodokļa parāda saistības pilda).”;

* 1. papildināt 23.5. apakšpunktu aiz vārda “anulēšanu” ar vārdiem “saskaņā ar šo noteikumu 1. pielikumu.”
  2. izteikt 24. punkta pirmo teikumu šādā redakcijā:

“24. Ja vispārējā nodrošinājuma apliecība anulēta saskaņā ar šo noteikumu 23.3. apakšpunktu, gadījumos, kad nodokļa saistības nav izpildītas, Valsts ieņēmumu dienests iesniegto nodrošinājumu izmanto personas iespējamā nodokļa parāda samaksas nodrošināšanai un pārreģistrē iesniegto vispārējo nodrošinājumu citas personas darbībai uz laiku, kas nepārsniedz 45 dienas, nepiemērojot nodrošinājuma samazinājumu.”;

* 1. aizstāt 30.1. apakšpunktā vārdus iekavās “(izņemot gadījumus, ja attiecīgo maksājumu samaksas termiņi ir pagarināti likuma “Par nodokļiem un nodevām” 24. pantā noteiktajā kārtībā un persona nodokļa parāda saistības pilda)” ar vārdiem iekavās “(izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti vai ja pieņemts lēmums par nokavēto nodokļa maksājumu labprātīgu izpildi un persona iepriekš minētās nodokļa parāda saistības pilda);”;
  2. izteikt 31. punkta ievaddaļu šādā redakcijā:

“31. Komersantiem, kuriem saskaņā ar šo noteikumu 30. punktu piešķirts nodrošinājuma samazinājums, iesniedzamo vispārējo nodrošinājumu veido šādu lielumu summa:”

* 1. izteikt 31.1. un 31.2. apakšpunktu šādā redakcijā:

“ 31.1. nodokļa parāds (tajā skaitā par patēriņam nodotajām akcīzes precēm aprēķinātais nodoklis, kura samaksas termiņš normatīvajos aktos noteiktajā kārtībā ir pagarināts vai pieņemts lēmums par nokavēto nodokļa maksājumu labprātīgu izpildi);

31.2. aprēķinātais nodoklis par akcīzes precēm, kuras pārvieto atliktās nodokļa maksāšanas režīmā, no brīža, kad:

31.2.1. likuma 25. panta devītajā daļā minētais elektroniskais administratīvais dokuments ir akceptēts datorizētajā sistēmā, līdz brīdim, kad datorizētajā sistēmā ir iesniegts saņemšanas apliecinājums vai elektroniskais administratīvais dokuments ir anulēts, vai ir samaksāts nodoklis par pārvietotajām akcīzes precēm, kas nav piegādātas (tajā skaitā zudumiem);

31.2.2. preces, uz kurām neattiecas Eiropas Komisijas 2009.gada 24.jūlija regulā (EK) Nr. 684/2009, ar ko īsteno Padomes direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā, noteiktais dokuments un datorizētās sistēmas izmantošanas nosacījumi, izvestas no noliktavas, līdz brīdim, kad Valsts ieņēmumu dienestam ir iesniegti dokumenti, kas apliecina, ka šīs preces izvestas no Latvijas Republikas un saņemtas atbilstoši likuma 25.panta piecpadsmitās daļas nosacījumiem, vai ir samaksāts nodoklis par pārvietotajām akcīzes precēm, kas nav piegādātas (tajā skaitā zudumiem).”;

* 1. papildināt noteikumus ar 31.1 punktu šādā redakcijā:

“31.1 Komersantiem, kuriem saskaņā ar šo noteikumu 30., 34., 34.1 un 35. punktu nav piešķirts nodrošinājuma samazinājums, iesniedzamais vispārējais nodrošinājums ir vienāds ar vispārējā nodrošinājuma apmēru.”

* 1. aizstāt 32.9. apakšpunktā punktā skaitli “3000” ar skaitli “30000”;
  2. izteikt 33. punktu šādā redakcijā:

“33. Apstiprinātam noliktavas turētājam, kuram piešķirts atzītā uzņēmēja statuss muitas jomā vai Padziļinātās sadarbības programmas sudraba vai zelta līmeņa dalībnieka statuss, reģistrētam saņēmējam un reģistrētam nosūtītājam iesniedzamā vispārējā nodrošinājuma minimālais lielums ir 50 procentu no šo noteikumu 32. punktā minētā lieluma.”;

* 1. izteikt 34. punktu šādā redakcijā:

“34. Komersantam, kuram piešķirts Padziļinātās sadarbības programmas sudraba vai zelta līmeņa dalībnieka statuss un kurš veic apstiprināta noliktavas turētāja darbību, iesniedzamais vispārējais nodrošinājums ir 100 procentu apmērā no iespējamā nodokļa parāda, kas aprēķināts par akcīzes precēm, kuras pārvieto atliktās nodokļa maksāšanas režīmā (izņemot šo noteikumu 7.2. apakšpunktā un 7.1 punktā minēto). Par pārējām darbībām un nodokļa parādu, kura maksājumu samaksas termiņi ir pagarināti normatīvajos aktos noteiktajā kārtībā, minētie komersanti nosaka nepieciešamo nodrošinājuma apjomu, un tam ir piemērojams samazinājums 100 procentu apmērā, ja attiecībā uz nodrošinājuma iesniedzēju nav konstatēti šo noteikumu 15.1., 15.2. vai 15.4. apakšpunktā minētie gadījumi.”;

* 1. papildināt noteikumus ar 34.1 punktu šādā redakcijā:

“34.1 Komersantam, kuram piešķirts atzītā uzņēmēja statuss muitas jomā un kurš veic apstiprināta noliktavas turētāja darbību, iesniedzamais vispārējais nodrošinājums ir 100 procentu apmērā no iespējamā nodokļa parāda, kas aprēķināts par akcīzes precēm, kuras pārvieto atliktās nodokļa maksāšanas režīmā (izņemot šo noteikumu 7.2. apakšpunktā un 7.1 punktā minēto), un nodokļa parādu (tajā skaitā nodokļa parādu, kura samaksas termiņi ir pagarināti normatīvajos aktos noteiktajā kārtībā vai ir pieņemts lēmums par nokavēto nodokļa maksājumu labprātīgu izpildi). Par pārējām darbībām minētie komersanti nosaka nepieciešamo vispārējā nodrošinājuma apmēru, un tam ir piemērojams samazinājums 100 procentu apmērā, ja:

34.11. attiecībā uz nodrošinājuma iesniedzēju nav konstatēti šo noteikumu 15.1., 15.2. vai 15.4.  apakšpunktā minētie gadījumi.”;

34.12. gada laikā pirms iesnieguma iesniegšanas vispārējā nodrošinājuma apliecības saņemšanai vai pārreģistrācijai nodrošinājuma iesniedzējs ir iesniedzis Valsts ieņēmumu dienestā pievienotās vērtības nodokļa deklarācijas, nodokļa deklarācijas, pārskatus par akcīzes preču apriti un pārskatus par nodokļa marku apriti.”;

* 1. izteikt 35. punktu šādā redakcijā:

“35. Mazajai alkoholisko dzērienu darītavai iesniedzamais vispārējais nodrošinājums ir 100 procentu apmērā no iespējamā nodokļa parāda, kas aprēķināts par akcīzes precēm, kuras pārvieto atliktās nodokļa maksāšanas režīmā (izņemot šo noteikumu 7.2. apakšpunktā minēto), par taksācijas periodā patēriņam nodotajām akcīzes precēm un nodokļa parādu. Par pārējām darbībām un nodokļa parādu, ja attiecīgo maksājumu termiņi normatīvajos aktos noteiktajā kārtībā ir pagarināti vai ja pieņemts lēmums par nokavēto nodokļa maksājumu labprātīgu izpildi, minētie komersanti nosaka nepieciešamo vispārējā nodrošinājuma apmēru, un tam ir piemērojams samazinājums 100 procentu apmērā, ja attiecībā uz nodrošinājuma iesniedzēju nav konstatēti šo noteikumu 15.1., 15.2. vai 15.4. apakšpunktā minētie gadījumi.”;

* 1. aizstāt 45. punktā vārdus “vienu mēnesi” ar vārdiem “diviem mēnešiem.”;
  2. papildināt noteikumus ar 46.1 punktu šādā redakcijā:

“46.1 Valsts ieņēmumu dienests 10 darbdienu laikā pēc nodrošinājuma iesniedzēja iesnieguma saņemšanas pārskaita vienreizējā nodrošinājuma apliecības saņemšanai iemaksāto drošības naudu ar nodrošinājumu uzņemto nodokļa saistību izpildei.”;

* 1. aizstāt 47. punktā vārdus iekavās “(izņemot gadījumus, ja attiecīgo maksājumu samaksas termiņi ir pagarināti likuma “Par nodokļiem un nodevām” 24. pantā noteiktajā kārtībā un persona nodokļa parāda saistības pilda)” ar vārdiem iekavās “(izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti vai ja pieņemts lēmums par nokavēto nodokļa maksājumu labprātīgu izpildi un persona iepriekš minētās nodokļa parāda saistības pilda).”;
  2. papildināt 49.1. apakšpunktu pēc vārda “anulēšanu” ar vārdiem “saskaņā ar šo noteikumu 4. pielikuma 4. punktu”;
  3. izteikt 52.2. apakšpunktu šādā redakcijā:

“52.2. nodokļa maksājumiem, kuru samaksas termiņi ir pagarināti normatīvajos aktos noteiktajā kārtībā vai pieņemts lēmums par nokavēto nodokļa maksājumu labprātīgu izpildi;”;

* 1. svītrot 54. punktā skaitli “71.”;
  2. aizstāt 63. punktā vārdus “iepriekšējā nodrošinātāja nodrošinājumu” ar vārdiem “iepriekšējo nodrošinājumu”;
  3. aizstāt 69. punktā skaitli “66.” ar skaitli “67.”;
  4. izteikt 70. punktu šādā redakcijā:

“70. Ja nodrošinājuma iesniedzējam laikā, kad Valsts ieņēmumu dienests ir tiesīgs pieprasīt nodrošinātājam samaksāt nodrošinājuma iesniedzēja nodokļa parādu, ir uzsākta nodokļa kontrole (pārbaude, revīzija) un lēmums par nodokļa kontroles (pārbaudes, revīzijas) rezultātiem šajā laikā nav pieņemts vai nav kļuvis izpildāms, Valsts ieņēmumu dienests ir tiesīgs pieprasīt nodrošinātājam samaksāt nodrošinājuma iesniedzēja nodokļa parādu ne vēlāk kā sešu mēnešu laikā pēc tam, kad ir kļuvis izpildāms lēmums par nodokļa kontroles (pārbaudes, revīzijas) rezultātiem.”;

* 1. papildināt noteikumus ar 78. un 79. punktu šādā redakcijā:

“ 78. Komersantiem, kuriem piešķirts atzītā uzņēmēja statuss muitas jomā, izsniegtās nodrošinājuma apliecības jāpārreģistrē atbilstoši šo noteikumu 34.1 punkta nosacījumiem līdz 2021. gada 1. jūlijam.

79. Komersantiem, kuriem ir izsniegta vispārējā nodrošinājuma apliecība darbībām tikai ar biodegvielu, ja biodegvielu uzglabā, ražo, sajauc, apstrādā vai pārstrādā, un iesniegtais vispārējais nodrošinājums ir mazāks par 30 000 *euro*, nodrošinājuma apliecība jāpārreģistrē atbilstoši šo noteikumu 32.9. apakšpunkta nosacījumiem līdz 2021. gada 1. jūlijam.”;

* 1. papildināt noteikumu 1. pielikuma 4. punktu aiz skaitļa “34.” ar skaitli “34.1”;
  2. izteikt noteikumu 3. pielikuma nosaukumu šādā redakcijā:

“Kritēriji iesniedzamā vispārējā nodrošinājuma samazināšanai”.

2. Noteikumi stājas spēkā 2021. gada 1. martā.

Ministru prezidents A. K. Kariņš

Finanšu ministrs J. Reirs